6ab11a372e483ef21a51fd197727c2fd
### Πως πάω στη Σίφνο;


travelmyth.gr
2021.04

Όσοι επιθυμούν να περάσουν τις διακοπές τους στη Σίφνο μπορούν να ταξιδέψουν στο νησί ακτοπλοϊκώς, τόσο με συμβατικό πλοίο όσο και με ταχύπλοο. Τα δρομολόγια πλοίων πραγματοποιούνται ανά τακτά χρονικά διαστήματα, τόσο από το λιμάνι του [Πειραιά](https://www.travelmyth.gr/πειραιας/ξενοδοχεια) όσο και από τα γειτονικά νησιά της Σίφνου. Το ταξίδι από το λιμάνι του Πειραιά προς τη Σίφνο με συμβατικό πλοίο διαρκεί περίπου 5 ώρες, ενώ με ταχύπλοο περίπου 2,5 ώρες. Ακτοπλοϊκά δρομολόγια πραγματοποιούνται και από τη [Ραφήνα](https://www.travelmyth.gr/ραφηνα/ξενοδοχεια) προς τη Σίφνο, με το ταξίδι να έχει διάρκεια περίπου 5 ώρες.  

  

Η Σίφνος είναι επίσης προσβάσιμη με πλοίο από πολλά νησιά των [Κυκλάδων](https://www.travelmyth.gr/κυκλαδες/ξενοδοχεια), όπως η [Πάρος](https://www.travelmyth.gr/παρος/ξενοδοχεια), η [Σύρος](https://www.travelmyth.gr/συρος/ξενοδοχεια), η [Σαντορίνη](https://www.travelmyth.gr/σαντορινη/ξενοδοχεια), η [Φολέγανδρος](https://www.travelmyth.gr/φολεγανδρος/ξενοδοχεια), η [Άνδρος](https://www.travelmyth.gr/ανδρος/ξενοδοχεια), η [Ίος](https://www.travelmyth.gr/ιος-κυκλαδες/ξενοδοχεια), η [Κίμωλος](https://www.travelmyth.gr/κιμωλος-κιμωλος/ξενοδοχεια) κλπ, ενώ δρομολόγια πλοίων προς τη Σίφνο πραγματοποιούνται και από την [Κρήτη](https://www.travelmyth.gr/κρητη/ξενοδοχεια), τη [Ρόδο](https://www.travelmyth.gr/ροδος/ξενοδοχεια) και όλα σχεδόν τα νησιά του Ανατολικού Αιγαίου με ενδιάμεσες στάσεις σε άλλα νησιά.  

  

Μία ακόμα εναλλακτική είναι να ταξιδέψετε αεροπορικώς μέχρι τη [Μήλο](https://www.travelmyth.gr/μηλος/ξενοδοχεια) και από εκεί να μεταβείτε στη Σίφνο με πλοίο.



34a015fbe665aa7953a8baa8122ef563
### Που να μείνω στη Σίφνο;


travelmyth.gr
2021.04

Η Σίφνος διαθέτει μέρη βουτηγμένα στην ιστορία και τη φυσική ομορφιά, πράγμα που κάνει την επιλογή καταλύματος αρκετά δύσκολη για τους επισκέπτες. Εάν θέλετε να είστε στο κέντρο του νησιού και κοντά στη νυχτερινή διασκέδαση, τότε μπορείτε να επιλέξετε ένα ξενοδοχείο στην πρωτεύουσα της Σίφνου, την [Απολλωνία](https://www.travelmyth.gr/απολλωνια/ξενοδοχεια), η οποία είναι ορεινή περιοχή. Εάν πάλι προτιμάτε να είστε κοντά στο λιμάνι, ένα κατάλυμα στις [Καμάρες](https://www.travelmyth.gr/καμαρες/ξενοδοχεια) είναι η ιδανική επιλογή. Επιλέγοντας ένα κατάλυμα στο [Βαθύ](https://www.travelmyth.gr/βαθυ-σιφνος/ξενοδοχεια), τον [Πλατύ Γιαλό](https://www.travelmyth.gr/πλατυς-γιαλος-σιφνος/ξενοδοχεια) ή τη [Χερρόνησο](https://www.travelmyth.gr/χερρονησος/ξενοδοχεια), θα βρίσκεστε δίπλα στις ομώνυμες παραλίες, ενώ τα καταλύματα στο [Κάστρο](https://www.travelmyth.gr/καστρο/ξενοδοχεια) θα σας προσφέρουν την απόλυτη εμπειρία διαμονής στο μεσαιωνικό αυτό οικισμό. Αξιόλογα καταλύματα βρίσκονται επίσης στον [Αρτεμώνα](https://www.travelmyth.gr/αρτεμωνας/ξενοδοχεια), το [Φάρο](https://www.travelmyth.gr/φαρος/ξενοδοχεια), τη [Χρυσοπηγή](https://www.travelmyth.gr/χρυσοπηγη/ξενοδοχεια), το [Άνω Πετάλι](https://www.travelmyth.gr/ανω-πεταλι/ξενοδοχεια), τα [Εξάμπελα](https://www.travelmyth.gr/εξαμπελα/ξενοδοχεια) και τους [Αγίους Αναργύρους](https://www.travelmyth.gr/αγιοι-αναργυροι/ξενοδοχεια).



30a63f5be1d48a08766cd1b76bdb9c7d
### Ποια μέρη έχει η Σίφνος;


travelmyth.gr
2021.04

Η πρωτεύουσα της Σίφνου είναι η **Απολλωνία**, όπου και μένουν οι περισσότεροι κάτοικοι του νησιού. Η επόμενη μεγαλύτερη σε πληθυσμό περιοχή της Σίφνου είναι ο **Αρτεμώνας** και ακολουθεί το **Άνω Πετάλι**. Κοντά στην Απολλωνία βρίσκεται επίσης το **Κάτω Πετάλι**, τα **Εξάμπελα** και οι **Άγιοι Ανάργυροι**, ενώ το **Κάστρο** αποτελεί την αρχαία πρωτεύουσα του νησιού. Παραθαλάσσια συναντά κανείς τον **Πλατύ Γιαλό**, τον **Φάρο**, το **Βαθύ**, τη **Χερρόνησο**, τις **Καμάρες**, όπου βρίσκεται το λιμάνι του νησιού, και τη **Χρυσοπηγή**.



6a1ac03fa2b19ddfeaece8934619f3c8
### Ποια είναι τα αξιοθέατα στη Σίφνο;


travelmyth.gr
2021.04

Το πιο δημοφιλές αξιοθέατο της Σίφνου είναι αναμφίβολα το **Κάστρο**, η περιοχή που αποτελούσε την πρωτεύουσα του νησιού από την αρχαιότητα μέχρι και τις αρχές του 19ου αιώνα. Το Κάστρο είναι προσβάσιμο από την Απολλωνία και βρίσκεται σε μια ειδυλλιακή τοποθεσία στην κορυφή ενός βράχου, ενώ προσφέρει πανοραμική θέα στη θάλασσα που κόβει την ανάσα. Τα **ενετικά κτίρια και ο μεσαιωνικός χαρακτήρας του Κάστρου** θα σας μεταφέρουν σε μία άλλη εποχή και θα κάνουν το ταξίδι σας αξέχαστο.  

  

Όσο βρίσκεστε στο Κάστρο πρέπει οπωσδήποτε να επισκεφθείτε τους **Επτά Μάρτυρες**, ένα εκκλησάκι στην κορυφή ενός βράχου το οποίο είναι προσβάσιμο μέσα από ένα μονοπάτι και σκαλάκια και σας χαρίζει εκπληκτική θέα καθ' όλη τη διάρκεια της διαδρομής. Μπορείτε επίσης να επισκεφθείτε και το **Αρχαιολογικό Μουσείο** όπου βρίσκονται αρχαϊκά και ελληνιστικά γλυπτά. Διάφοροι **αρχαίοι πύργοι και ακροπόλεις** βρίσκονται επίσης διάσπαρτα στο νησί, αν και δεν είναι όλα σε καλή κατάσταση. Η **Ακρόπολη του Αγίου Ανδρέα** κοντά στον οικισμό της Καταβατής είναι ένας αρχαιολογικός χώρος που σίγουρα αξίζει να επισκεφθείτε.  

  

Εάν θελετε να μάθετε περισσότερα για την ιστορία και τον πολιτισμό της Σίφνου, τότε δεν έχετε παρά να επισκεφθείτε το **Μουσείο Λαογραφικό και Λαϊκής Τέχνης** στην Απολλωνία, το **Πολιτιστικό Κέντρο Σίφνου** στον Αρτεμώνα, αλλά και το **Μουσείο Εκκλησιαστικής Τέχνης** στη Μονή της Βρυσιανής. Το **εκκλησάκι του Αγίου Συμεών** στις Καμάρες, το οποίο χτίστηκε τον 17ο αιώνα, προσφέρει εμβληματική θέα στον κόλπο του νησιού αλλά και στους κεντρικούς οικισμούς του, ενώ πρόκειται και για ένα ιδανικό σημείο απ' όπου μπορείτε να απολαύσετε μαγευτικά ηλιοβασιλέματα.  

  

Τέλος, η Σίφνος είναι γεμάτη με **παραδοσιακούς και γραφικούς οικισμούς** τους οποίους αξίζει να επισκεφθείτε κατά τη διάρκεια της διαμονής σας.



66cec7de010b96d11db57dcb72423bfd
### Ποιες παραλίες έχει η Σίφνος;


travelmyth.gr
2021.04

Στη Σίφνο συναντά κανείς παραλίες μικρές και μεγάλες, οργανωμένες και μη, με άμμο ή με βότσαλο, εύκολα προσβάσιμες αλλά και πιο δυσπρόσιτες, οπότε ό,τι κι αν ψάχνετε είναι σίγουρο πως θα το βρείτε στο νησί αυτό.  

  

Η πρώτη παραλία που βλέπετε κατά την άφιξή σας στο νησί είναι οι **Καμάρες**, μια αμμώδης και οργανωμένη παραλία που βρίσκεται στο λιμάνι της Σίφνου. Μία ακόμη μεγάλη και κοσμοπολίτικη παραλία είναι αυτή στον **Πλατύ Γιαλό**, η οποία είναι επίσης οργανωμένη και ενδείκνυται και για θαλάσσια σπορ, ενώ και η παραλία στο **Βαθύ** είναι επίσης μεγάλη, πλήρως οργανωμένη, με φυσική σκιά από δέντρα που φτάνουν μέχρι την αμμουδιά και με υποδομές για θαλάσσια σπορ.  

  

Εάν πάλι θέλετε μία πιο ήρεμη παραλία για να απολαύσετε το μπάνιο σας, τότε η παραλία της **Φασολούς** και του **Αποκοφτού** είναι ιδανικές για εσάς. Η **Χρυσοπηγή** είναι η κατάλληλη παραλία για όσους δεν χορταίνουν τις βουτιές, καθώς περιβάλλεται από βράχια στο σημείο όπου βρίσκεται το εκκλησάκι, ενώ μία αμμώδης παραλία βρίσκεται λίγο πιο δίπλα, με τα δέντρα να προσφέρουν φυσική σκιά. Η μικρή παραλία του **Φάρου** βρίσκεται επίσης σε κοντινή απόσταση. Οι παραλίες **Χερρόνησος**, **Γλυφό**, **Βρουλίδια**, **Πουλάτη** και **Σαούρες** είναι επίσης όμορφες και ιδανικές για μία δροσερή βουτιά στα κρυστάλλινα νερά τους.



ff5fce3cb03adc72eaa606e3d7afd5e4
### Τι δραστηριότητες μπορώ να κάνω στη Σίφνο;


travelmyth.gr
2021.04

Χάρη στις πάμπολλες παραλίες για το μέγεθός της, η Σίφνος είναι το ιδανικό μέρος για **θαλάσσια σπορ**, αλλά και για **ψάρεμα**. Μπορείτε επίσης να **νοικιάσετε ένα σκάφος** και να κάνετε εκδρομές γύρω στο νησί ή στα γειτονικά του νησιά.  

  

Καθώς η Σίφνος διαθέτει πλούσια φύση και φυσική ομορφιά, μπορείτε να ασχοληθείτε και με την **πεζοπορία**, καθώς προσφέρεται δίκτυο με μονοπάτια για περιπάτους, την **ιππασία** και την **αναρρίχηση**.  

  

Μία ξεχωριστή δραστηριότητα που μπορείτε να απολαύσετε στη Σίφνο είναι οι **επισκέψεις σε αγγειοπλαστεία**, όπου θα μυηθείτε στα μυστικά της τέχνης των σιφνέικων κεραμικών.  

  

Όσοι ενδιαφέρονται για **νυχτερινή διασκέδαση** δεν θα μείνουν απογοητευμένοι, αφού η Απολλωνία, η πρωτεύουσα του νησιού, φημίζεται για τη νυχτερινή ζωή της και διαθέτει πολλά καταστήματα στα γραφικά σοκάκια της όπου θα απολαύσετε πλήρως τη βραδινή σας έξοδο.



88d47b408c276d6dd7a53a77394d9aba
### Που να πάω στη Σίφνο;


travelmyth.gr
2021.04

Ξεκινήστε την περιπλάνησή σας στο γραφικό αυτό νησί των Κυκλάδων με μία επίσκεψη στις **εξαιρετικές παραλίες** του νησιού. Ό,τι είδους παραλία κι αν ψάχνετε, είναι σίγουρο πως θα τη βρείτε στη Σίφνο.  

  

Δεν πρέπει να παραλείψετε να επισκεφθείτε και τον **ενετικό οικισμό του Κάστρου**, ο οποίος θα σας ταξιδέψει στο παρελθόν του νησιού και θα σας προσφέρει απίστευτη πανοραμική θέα στο Αιγαίο. Εάν θέλετε να μάθετε περισσότερα για την ιστορία του νησιού, μπορείτε να επισκεφθείτε κάποιο από τα **μουσεία** που βρίσκονται τόσο στην πρωτεύουσα Απολλωνία όσο και στους διάφορους οικισμούς.  

  

Ένας **περίπατος στα γραφικά σοκάκια και τους οικισμούς** του νησιού επιβάλλεται μετά από μία ημέρα εξερεύνησης και μπορείτε να ανταμείψετε τον εαυτό σας δοκιμάζοντας κάποιο από τα **παραδοσιακά τοπικά πιάτα**, όπως οι ρεβιθοκεφτέδες, το μαστέλο, η καπαροσαλάτα ή η λωλή.  

  

Και μιας που μιλάμε για φαγητό, μην ξεχνάτε πως στη Σίφνο διοργανώνεται κάθε χρόνο το **Φεστιβάλ Κυκλαδίτικης Γαστρονομίας "Νικόλας Τσελεμεντές"**, όπου συγκεντρώνονται γεύσεις απ' όλα τα νησιά των Κυκλάδων, οπότε αν η διαμονή σας στο νησί συμπίπτει με το φεστιβάλ, είναι σίγουρα ένα γεγονός που δεν πρέπει να χάσετε.



e9fc2afc330701c916e483fb48567fd4
### Τι γεύσεις να δοκιμάσω στη Σίφνο;


travelmyth.gr
2021.04

Ως η γενέτειρα του Νίκου Τσελεμεντέ, του πασίγνωστου σεφ του 20ου αιώνα, η Σίφνος δεν θα μπορούσε να είναι τίποτε λιγότερο από έναν γαστρονομικό παράδεισο για καθε επισκέπτη.  

  

Ένα από τα πιο γνωστά παραδοσιακά πιάτα του νησιού είναι η **ρεβιδάθα στο φούρνο**, αλλά και οι **ρεβιθοκεφτέδες**. Μην παραλείψετε να δοκιμάσετε και το **μαστέλο**, που είναι αρνί ή κατσίκι βουτηγμένο στο κόκκινο κρασί και τον άνηθο το οποίο ψήνεται σε πήλινο σκεύος πάνω σε κλιματόβεργες. Η **καπαροσαλάτα**, τα τοπικά τυριά όπως η **πικάντικη γυλωμένη μανούρα**, η **χλωρομανούρα** και η **ξυνομυζήθρα**, αλλά και γλυκά όπως η **λωλή** (γλυκιά κολοκυθόπιτα), **παστέλια**, **κουλούρια γλυκανίσου**, **αμυγδαλωτά φούρνου και κατσαρόλας** είναι μερικές ακόμη γεύσεις που πρέπει οπωσδήποτε να δοκιμάσετε.



12b3f6c57e3467882864542ae5f5e038
### Που βρίσκεται η Σίφνος;


travelmyth.gr
2021.04

Η Σίφνος βρίσκεται στο Αιγαίο Πέλαγος και αποτελεί μέρος των Κυκλάδων. Το νησί βρίσκεται ανάμεσα στη [Σέριφο](https://www.travelmyth.gr/σεριφος/ξενοδοχεια) και την [Κίμωλο](https://www.travelmyth.gr/κιμωλος-κιμωλος/ξενοδοχεια).



b0e49101937df6765db9dab29d65a1b0
### Που ανήκει η Σίφνος;


travelmyth.gr
2021.04

Η Σίφνος ανήκει στα νησιά των δυτικών Κυκλάδων και στην περιφέρεια του Νοτίου Αιγαίου. Η πρωτεύουσα του νησιού είναι η Απολλωνία.



f711802871499fbdc35e4a9ee37559bc
### Ποιος είναι ο πληθυσμός της Σίφνου;


travelmyth.gr
2021.04

Σύμφωνα με την απογραφή του 2011, ο πληθυσμός της Σίφνου ανέρχεται στους 2.625 κατοίκους.


